钦定古今图书集成/明伦汇编/氏族典/第335卷 > 刘师立
## 钦定古今图书集成/明伦汇编/氏族典/第335卷 > 刘师立

按《唐书裴寂传》：“刘师立，宋州虞城人。始事王世充为
亲将。洛阳平，当诛，秦王壮其才，引为左亲卫。建成之
衅，师立参奉密议，录功拜左卫率，迁左骁卫将军，襄
武郡公。罗艺反，诏师立检校右武候大将军。艺平，有
司劾党与，师立坐与善，除名。寻以藩邸旧，检校岐州
都督，转始州刺史。卒谥曰肃。”